เพิ่มพลังในตอนเช้า เปลี่ยนวิถีชีวิต ตื่นตัวระหว่างวัน
จำตัวเองตอนเป็นเด็กได้ไหม ที่คุณกระเด้งตัวออกจากเตียงทันทีที่ลืมตาตื่นขึ้นมาในตอนเช้า ตอนนั้นคุณไม่มีเรื่องอะไรให้ทุกข์ร้อนและก็มีความสุขที่ได้ตื่นนอน เพราะจะได้เริ่มทำกิจกรรมสนุก ๆ ของวันนั้นสักที แน่นอนว่าการลุกออกจากเตียงมันยากเพราะคุณไม่ได้ตั้งตารออยากจะไปทำงานหรือไปโรงเรียน แต่ถ้าคุณนึกถึงเรื่องดี ๆ ที่จะเกิดขึ้นในวันนั้น คุณก็จะตื่นนอนได้เร็วขึ้น เพราะฉะนั้นตั้งตาคอยวันดี ๆ อยู่เสมอ พรุ่งนี้ลอง : พอตื่นขึ้นปุ๊บ ก็คิดถึงสิ่งที่ดีที่สุดที่จะเกิดขึ้นในวันนี้ และปล่อยให้หัวใจเต้นแรงจากความหวังขึ้นอีกสักนิด  วิธีนี้ทำง่ายถ้าวันนั้นเป็นวันเกิดหรือเป็นวันหยุดสนุกสนาน แต่คุณก็ต้องนึกหาเหตุผลสร้างสรรค์ที่ทำให้คุณยิ้มได้ในวันจันทร์ที่ฝนตกฟ้าครึ้มด้วย แม้ว่าคุณจะไม่มีเหตุการณ์ใหญ่ ๆ ให้ตั้งตาคอยในวันนั้น ก็ให้คิดถึงสิ่งเล็ก ๆ ที่ทำให้คุณมีความสุขในแต่ละวัน เช่น พาหมาไปเดินเล่น ดื่มกาแฟแก้วแรกของวัน โทรศัพท์คุยกับเพื่อนสนิทหลังจากผ่านงานหนัก ๆ มาในวันนั้น ซื้ออาหารจานโปรดไปกินที่บ้าน อะไรก็ได้ที่ทำให้คุณมีความสุข แล้วคิดถึงสิ่งนั้นเป็นสิ่งแรกหลังจากตื่นนอน ห้องของคุณได้รับแสงสว่างจากธรรมชาติในตอนเช้าหรือเปล่า ถ้าไม่ คุณกำลังพลาดนาฬิกาปลุกจากธรรมชาติที่ได้ผลมากที่สุดเลยนะ เพราะเมื่อแสงอาทิตย์สาดมายังหน้าต่างห้องในตอนเช้า สมองของคุณจะรู้ทันทีว่าถึงเวลาตื่นแล้ว แต่ถ้าคุณติดม่านทึบและไม่ได้รับแสงแดดที่ดีในตอนเช้า คุณจะรู้สึกมึนงงตลอดจนกว่าจะได้ออกไปข้างนอก ถ้าคุณติดผ้าม่านหนาเพื่อป้องกันแสงไฟจากถนน ลองเปลี่ยนมาใช้สีกลาง ๆ ที่ป้องกันแสงไฟจากหลอดไฟส่วนใหญ่ได้อย่างมีประสิทธิภาพ แต่ก็ยังทำให้ห้องนอนสว่างตอนพระอาทิตย์ขึ้นด้วย การไม่ได้ดื่มน้ำเลยมา 8 ชั่วโมง (ขณะที่คุณหลับ) ทำให้ร่างกายเริ่มขาดน้ำเล็กน้อยและทำให้คุณง่วงนอน เริ่มต้นเช้าวันใหม่ด้วยน้ำเย็น ๆ แก้วโตหลังตื่นนอน แล้วคุณจะกระปรี้กระเปร่าขึ้นภายในไม่กี่นาที   ถ้าคุณอยากจะดื่มน้ำแม้ว่าตัวจะอยู่บนเตียง ให้เติมน้ำแข็งลงไปในกระติกน้ำเก็บความเย็นขวดเล็ก ๆ คืนก่อนหน้าแล้ววางไว้ที่โต๊ะข้างเตียง ตอนเช้าน้ำแข็งจะละลายเกือบหมดและคุณก็จะมีน้ำเย็น ๆ พร้อมดื่มทันที ดื่มน้ำเปล่า ก่อน ดื่มกาแฟหรือชา ล้างหน้าด้วยน้ำเย็นเพื่อลดอุณหภูมิในร่างกาย ทำให้คุณตื่นตัวจากสภาวะอบอุ่นและความง่วงเหงาหาวนอน กลิ่นเปเปอร์มินต์กระตุ้นประสาทไทรเจมินัลที่กระตุ้นพลังงานให้แก่ร่างกาย การแปรงฟันด้วยยาสีฟันกลิ่นเปเปอร์มินต์เป็นวิธีที่ทำให้คุณกระปรี้กระเปร่าได้อย่างมีประสิทธิภาพ นอกจากนี้คุณควรแปรงฟันก่อนกินอาหาร เพราะการแปรงฟันทันทีหลังกินอาหารไม่ดีกับฟันเท่าไหร่  ถ้าคุณไม่ชอบยาสีฟันกลิ่นเปเปอร์มินต์ ให้ถือขวดน้ำมันหอมระเหยเปเปอร์มินต์หรือใบสะระแหน่ในมือแล้วสูดกลิ่นเข้าไปลึก ๆ วิธีนี้ให้ผลลัพธ์ที่ดีเช่นเดียวกับการใช้ยาสีฟันกลิ่นเปเปอร์มินต์ การจดจ่อกับอะไรบางอย่างก็เป็นวิธีอุ่นเครื่องร่างกายในตอนเช้าได้ดีเหมือนกัน อ่านเรื่องที่น่าสนใจสัก 2 – 3 เรื่องหรือดูคลิปสัก 2 – 3 คลิป คุณจะได้จดจ่ออยู่กับเรื่องราวใหม่ ๆ จนไม่มีเวลามานั่งคิดว่าฉันง่วงมากแค่ไหน  จะอ่านอีเมลหรือหนังสือก็ได้ถ้าเนื้อหามันสนุก ให้ผลลัพธ์เหมือนกัน จะเปิดวิทยุหรือทีวีก็ได้เหมือนกัน การเปลี่ยนจากท่านอนมาขยับเขยื้อนร่างกายช่วยปลุกคุณให้ตื่นขึ้นอย่างสดใสได้แน่นอน นึกภาพตัวละครในการ์ตูนตอนบิดขี้เกียจหลังตื่นนอนออกไหม นั่นแหละคือวิธีที่ช่วยให้เลือดไหลเวียนได้ดีและทำให้คุณสดชื่นขึ้น แต่ถ้าคุณไม่ชอบบิดขี้เกียจ ลองวิธีต่อไปนี้ :   ออกไปเดินเล่นข้างนอกสักครู่ ล้างจานที่กองไว้เมื่อคืน เก็บที่นอนและจัดห้อง กระโดดตบ วิ่งเหยาะ ๆ รอบบ้าน ดีขึ้นหรือยัง ลองออกกำลังกายแบบคาร์ดิโอ เช่น วิ่ง ว่ายน้ำ หรือปั่นจักรยาน 30 นาที อาหารเช้าได้ชื่อว่าเป็นมื้อสำคัญที่สุดของวันก็เพราะว่าโปรตีน คาร์โบไฮเดรต และไขมันที่คุณกินเข้าไปในตอนเช้าทำให้ร่างกายแข็งแรงและพร้อมทำกิจกรรมในวันใหม่ ในวันที่คุณไม่อยากจะลุกจากที่นอน ให้เอาใจตัวเองสักนิดด้วยการค่อย ๆ ดื่มกาแฟ กินเกรปฟรุต และไข่เจียวแทนที่จะรีบยัดขนมปังปิ้งใส่ปากตอนวิ่งออกจากบ้าน การทำให้ตัวเองเหนื่อยระหว่างวันคือวิธีที่การันตีว่าคุณจะนอนหลับสนิทตลอดคืนและรู้สึกผ่อนคลายในทุก ๆ วัน ถ้าปกติวิถีชีวิตหลักของคุณคือการนั่ง การออกกำลังกายจะสร้างความแตกต่างครั้งใหญ่ให้กับคุณ ค่อย ๆ เริ่มจากการเดินวันละ 30 นาทีก่อนหรือหลังทำงานหรือไปโรงเรียน แล้วถ้าคุณรู้สึกสนุกกับการออกกำลังกาย ก็ลองจ็อกกิ้ง ปั่นจักรยาน หรือว่ายน้ำเพื่อให้มันน่าตื่นเต้นขึ้นนิดหน่อย นอกจากนี้ยังมีวิธีอื่น ๆ ที่ช่วยให้ตัวเองเหนื่อยในระหว่างวันด้วย เช่น :   ขึ้นบันไดแทนการขึ้นลิฟต์ ลงรถไฟฟ้า 2 – 3 สถานีก่อนถึงบ้านแล้วเดินต่อจนถึงบ้าน ลอง ออกกำลังกาย 7 นาที เพื่อออกแรงกล้ามเนื้อทุกมัดทุก ๆ เช้า การกินหรือการดื่มเครื่องดื่มตอนกลางคืนส่งผลต่อการนอนของคุณ ร่างกายของคุณไม่สามารถพักผ่อนได้อย่างเต็มที่ถ้ายังต้องพยายามย่อยอาหารที่กินเข้าไปอยู่ พยายามกินมื้อเย็นเร็วขึ้นและไม่กินขนมหลัง 2 ทุ่มเพื่อให้หลับสนิทมากขึ้น  การดื่มแอลกอฮอล์ก็ส่งผลต่อการนอนเช่นเดียวกัน มันอาจจะทำให้คุณง่วงในช่วงแรก แต่มันทำให้คุณไม่สามารถไปถึงจุดที่หลับสนิทได้จริง ๆ เป็นเหตุผลว่าทำไมพอดื่มแอลกอฮอล์แล้วคุณมักจะรู้สึกเหนื่อยตอนเช้าวันถัดมาทั้ง ๆ ที่นอนมากกว่า 8 ชั่วโมง คุณเช็กอีเมลและอ่านบทความใหม่ ๆ จนถึงเวลาปิดไฟนอนหรือเปล่า ถ้าเป็นอย่างนั้นเป็นไปได้มากกว่าใจของคุณจะยังหมกมุ่นกับสิ่งที่ต้องทำพรุ่งนี้และประเด็นร้อนทางการเมืองทั้ง ๆ ที่จิตใจและอารมณ์ของคุณควรจะผ่อนคลายสำหรับการนอนในค่ำคืนนี้ได้แล้ว ช่วยให้ตัวเองรู้สึกผ่อนคลายและใจสงบด้วยการปิดอุปกรณ์อิเล็กทรอนิกส์ทุกอย่างก่อนถึงเวลานอน   เอาโน้ตบุ๊กไปไว้อีกห้องหนึ่ง หรืออย่างน้อยก็ปิดเครื่องแทนที่จะเปิดทิ้งไว้เพื่อไม่ให้เข้าถึงได้ง่าย ถ้าคุณจำเป็นต้องเอาไว้ในห้องนอนเพราะมันทำหน้าที่เป็นนาฬิกาปลุกด้วย ให้วางไว้อีกฟากหนึ่งของห้องเพื่อให้ได้ยินเสียงนาฬิกาปลุกอยู่ ทำให้ห้องนอนสงบและน่านอนด้วยการเอาหมอนนุ่ม ๆ และเทียนมาวาง ทาสีที่ไม่สว่างมาก และมีกลิ่นที่ช่วยให้ใจสงบ อย่าเอาอะไรที่มีเสียงติ๊ด ๆ หรือมีสายระโยงระยางมาไว้ในห้องนอน การเข้านอนตอนกลางคืนและตื่นนอนตอนเช้าเวลาเดิมทุกวันช่วยให้คุณพักผ่อนได้ดีขึ้น ถ้าคุณนอนตี 2 และนอนตื่นสายชดเชยในวันสุดสัปดาห์ พอวันจันทร์ถัดมาก็ตื่น 6 โมงเช้า ร่างกายของคุณจะต้องต่อสู้กับตัวเองตลอดทั้งวัน พยายามนอนให้ได้ตามเวลาที่เหมาะสมที่ไม่ทำให้เวลาร่างกายส่วนตัวปั่นป่วน  ถ้าเป็นไปได้ให้หลีกเลี่ยงการใช้นาฬิกาปลุก ปล่อยให้นาฬิกาธรรมชาติปลุกคุณให้ตื่นแทน การตื่นตามธรรมชาติจะช่วยให้คุณตื่นตัวตลอดทั้งวันมากขึ้น เพราะคุณไม่ได้บังคับให้ร่างกายเข้าสู่โหมดการตื่นโดยที่ไม่ได้เตรียมตัวไว้ก่อน แค่ได้ออกไปเดินเล่นนอกตึกออฟฟิศสัก 10 นาทีก็ดีแล้ว เพราะการได้เอาตัวเองไปอยู่ในสภาพแวดล้อมที่ต่างกันสักครู่ช่วยให้สมองของคุณตื่นตัวและจดจ่อ เมื่อไหร่ที่รู้สึกง่วง ให้ออกไปพักข้างนอกสักหน่อย แล้วคุณจะทำงานได้มากขึ้นกว่าเดิมเยอะ   ถ้าออกไปข้างนอกได้ให้ออกไม่ว่าข้างนอกจะฝนตกหรือหนาวจัด เพราะอุณหภูมิที่เปลี่ยนแปลงจะกระชากร่างกายของคุณออกจากความง่วงเหงาหาวนอนในตอนบ่าย ลุกขึ้นเดินบ่อย ๆ เพราะการนั่งอยู่ในที่ใดที่หนึ่งนานเกินไปส่งผลกระทบต่อการไหลเวียนของเลือด ซึ่งมีผลต่อสภาวะจิตใจเป็นอย่างมาก กลิ่นซิทรัสกระตุ้นเซอโรโทนินซึ่งเป็นฮอร์โมนที่ช่วยกระตุ้นอารมณ์ให้เป็นบวกและอารมณ์ดี การได้กินส้ม เกรปฟรุต หรืออะไรก็ได้ที่มีซิทรัสช่วยให้คุณเอาชนะความง่วงเหงาหาวนอนในตอนบ่ายได้เป็นอย่างดี แม้แต่การคั้นน้ำมะนาวผสมลงไปในน้ำเปล่าแล้วดื่มก็ยังช่วยได้ โสมเป็นสารกระตุ้นธรรมชาติที่ช่วยเพิ่มประสิทธิภาพการทำงานของสมอง ดื่มชาโสมหรือกินสารสกัดจากโสม 100 มิลลิกรัมช่วยทำให้คุณมีสมาธิดีขึ้นและทำให้สมองสดชื่นขึ้นด้วย ปรึกษาแพทย์ก่อนกินอาหารเสริม และควรหลีกเลี่ยงโสมหากคุณเป็นโรคความดันโลหิตสูง คุณอาจจะอยากดื่มลาเต้สักแก้วกับคุกกี้ตอน 4 โมงเย็น แต่กาเฟอีนและน้ำตาลจะทำให้คุณเพลียมากหลังจากตื่นตัวไปได้สักพัก เปลี่ยนจากกาแฟมาเป็นน้ำเปล่าหรือชาและของขบเคี้ยวที่ให้โปรตีนสูงอย่างอัลมอนต์ดีกว่า เพราะเพิ่มพลังงานและทำให้กระปรี้กระเปร่าได้ในระยะยาว คุณอาจจะคิดว่าตอนนี้ไม่มีอารมณ์ฟังเพลง แต่ลองสักหน่อยก็ไม่เห็นจะเป็นอะไรเลยนี่ ! เปิดเพลงที่คุณชอบเต้นเมื่อคืนวันศุกร์มาถึง สักพักเท้าของคุณจะเริ่มกระดิกและหัวของคุณก็จะโยกไปมา คุณบังคับตัวเองไม่ได้หรอก การให้หัวใจเต้นเร็วขึ้นนิดหน่อยช่วยให้คุณตื่นตัวได้ภายในไม่กี่นาที แทนที่จะถ่างตาไว้ไม่ให้หลับ ยอมแพ้มันไปเลย ! การงีบหลับสัก 15 – 20 นาทีช่วยให้คุณกระปรี้กระเปร่าขึ้นได้ในระยะยาว  แค่งีบหลับตอนบ่ายสักพักก็ช่วยให้คุณสดชื่นได้ทั้งวันแล้ว โดยเฉพาะอย่างยิ่งถ้าเมื่อคืนคุณนอนไม่ค่อยหลับ
ตื่นเต้นกับแผนการในแต่ละวัน. ปล่อยให้แสงแดดเข้ามาในห้อง. ดื่มน้ำเปล่าแก้วใหญ่ ๆ. แปรงฟันด้วยยาสีฟันกลิ่นเปเปอร์มินต์. อ่านบทความ 1 – 2 บทความ. ขยับร่างกาย. กินอาหารเช้า. ออกกำลังกายเยอะ ๆ. ไม่กินอาหารหลัง 2 ทุ่ม. เอาอุปกรณ์อิเล็กทรอนิกส์ออกจากห้องนอนให้หมด. นอนให้เป็นเวลา. เปลี่ยนสถานที่. กินส้มหรือเกรปฟรุต. ดื่มชาโสม. อย่าดื่มเครื่องดื่มที่มีกาเฟอีนและน้ำตาลระหว่างวัน. ฟังเพลงเร็ว. นอนสักงีบ.
https://www.wikihow.com/Wake-Up-When-You-Are-Tired https://www.wikihow.com/Wake-Up-When-You-Are-Tired https://www.wikihow.com/Wake-Up-When-You-Are-Tired
Getting Energized in the Morning Making Lifestyle Changes Perking Up Midday